Source: http://www.sodnapraksa.si/?q=davek&database%5BSOVS%5D=SOVS&database%5BUPRS%5D=UPRS&_submit=i%C5%A1%C4%8Di&order=changeDate&direction=desc&rowsPerPage=20&page=243
Timestamp: 2020-08-07 04:13:48+00:00
Document Index: 6446554

Matched Legal Cases: ['sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'Sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ']

Število zadetkov: 5235cT1kYXZlayZkYXRhYmFzZSU1QlNPVlMlNUQ9U09WUyZkYXRhYmFzZSU1QlVQUlMlNUQ9VVBSUyZfc3VibWl0PWklQzUlQTElQzQlOERpJm9yZGVyPWNoYW5nZURhdGUmZGlyZWN0aW9uPWRlc2Mmcm93c1BlclBhZ2U9MjAmcGFnZT0yNDM=
248 od 262
Sodba U 743/94-8 Vrhovno sodišče Upravni oddelek 24.01.1996 davek na promet nepremičnin Za odplačen prenos lastninske pravice na nepremičnini, od katere se plača davek na promet nepremičnin, gre tudi v primeru, ko vlagatelj, v zameno za vložena sredstva v podjetje, postane solastnik idealnega deleža poslovnega objekta, kjer je v zemljiški knjigi kot lastnik vknjiženo podjetje, v katero so bila sredstva vložena.
Sodba U 1517/93-7 Vrhovno sodišče Upravni oddelek 15.11.1995 obveznost sodb - vezanost organa na pravno mnenje in pripombe sodišča Ker drugostopni upravni organ, ki je v izvršitvi sodbe izdal odločbo, ni ravnal v skladu z določbo 62. člena ZUS in ni upošteval pravnega mnenja in pripomb sodišča v sodbi, je odločba nezakonita.
Sodba U 420/94-6 Vrhovno sodišče Upravni oddelek 06.12.1995 davek na promet nepremičnin - prenos nepremičnine z razveljavitvijo kupne pogodbe Če je bila pravica uporabe zemljišča za gradnjo stanovanjske hiše že vpisana v zemljiški knjigi na osebo, ki je potem z razveljavitvijo pogodbe to zemljišče prenesla nazaj na prejšnjega uporabnika (Sklad stavbnih zemljišč), se ta prenos glede na določbo 2. člena zakona o davku na promet nepremičnin šteje za nov odplačni promet te nepremičnine, pri čemer ni bistveno, kako so pogodbene stranke označile pogodbo in plačilo te nepremičnine.
Sodba U 1678/93-4 Vrhovno sodišče Upravni oddelek 25.10.1995 davek od premoženja - obrazložitev odločbe Po 156. členu zakona o davkih občanov plačujejo davek od premoženja fizične osebe, ki posedujejo stavbe, stanovanja. Zavezanec za plačilo davka od takšnega premoženja je lastnik oz. uživalec stanovanja (157. člen ZDO). Zakon o davkih občanov ni opredelil pojma uživalec stanovanja, pač pa pozna civilno pravo pravico stanovanja ali t.im. služnost stanovanja, ki je vrsta osebne služnostne pravice, ki gre usuarju ali uživalcu na tuji stvari. Zakaj tožničini materi tožena stranka ni priznala položaja uživalca, tožena stranka ni obrazložila in je zato kršila 2. odstavek 209. člena ZUP.
Sodba U 461/93-7 Vrhovno sodišče Upravni oddelek 26.01.1995 davek od dobička iz kapitala - navidezna pogodba Davčni zavezanec se ne more sklicevati na navideznost pogodbe zato, da bi se delno ali v celoti izognil davčnim obveznostim.
Sodba U 381/93 Vrhovno sodišče Upravni oddelek 10.05.1995 davek iz dohodkov iz dejavnosti Če poslovne knjige niso vodene v skladu s Pravilnikom o vodenju poslovnih knjig, ni pogojev za zmanjšanje davčne osnove. Materialni stroški obratovalnice in obveznosti s tujimi partnerji so se lahko ugotavljali v davčni napovedi šele po 1.12.1989.
Sodba U 1320/93-6 Vrhovno sodišče Upravni oddelek 01.06.1995 dohodnina - odpis davčnega dolga Sodišče na tožbo davčnega dolžnika ni odpravilo odločbe, s katero mu je na njegovo "prošnjo za odpis obresti" bilo dovoljeno obročno odplačevanje davčnega dolga, ker je ta odločitev tožniku v korist. S tem pa tožnik ni izgubil pravice za ponovno vložitev prošnje za odpis davčnega dolga.
Sodba U 901/93 Vrhovno sodišče Upravni oddelek 08.06.1995 prometni davek - osebni avtomobil - kombinirano vozilo kot oprema - mnenje urada za standardizacijo in meroslovje Tožena stranka v izpodbijani odločbi s sklicevanjem na mnenje Urada za standardizacijo in meroslovje pri Ministrstvu za znanost in tehnologijo (v nadaljevanju Urad) ugotavlja, da je uvoženi avtomobil uvrščen kot limuzina med osebna vozila in ne med kombinirana vozila, toda tega mnenja ni bilo v upravnem spisu in ga tožena stranka tudi na poziv sodišča ni naknadno predložila. Zato sodišče ne more preizkusiti te odločilne ugotovitve. Poleg tega tožena stranka tudi ni presodila pritožbenih ugovorov o uvrstitvi uvoženega avtomobila med osebne avtomobile z ozirom na zatrjevano uvrstitev enakih doma prodanih vozil med kombinirana vozila.
Sodba U 949/93 Vrhovno sodišče Upravni oddelek 31.08.1995 tranzit blaga - carinske olajšave - garancijska izjava - plačilo carinskih dajatev po špediterju - nova dejstva in novi dokazi Niso kršene določbe 236., 240. in 242. člena ZUP, ko pritožbeni organ ni upošteval novih dejstev in dokazov v pritožbi v primeru, ko je bilo blago s carinsko spremnico napoteno na carinjenje prevzemni carinarnici in ko na vhodni carinarnici ni bila predložena carinska deklaracija in varščina, ampak namesto nje garancijska izjava špediterja, in ko carinski upravičenec ni uveljavljal oprostitve in ugodnosti, povezanih s prometnim davkom v rednem carinskem postopku. Take ugodnosti lahko upravičenec uveljavlja le v rednem postopku. Označbo PE poleg matičnega podjetja v izreku je šteti le kot nepotreben dostavek, ki nima niti pravnih niti dejanskih učinkov.
Sodba U 1144/93 Vrhovno sodišče Upravni oddelek 23.06.1995 obračun carine - garancijska izjava Ko je garancijska izjava pravni temelj, na podlagi katerega je proti zavezancu uveden carinski postopek, ta pa s strani zavezanca ni podpisana, sodišče dejanskega stanja, kot ga glede bistvene okoliščine ugotavlja upravni organ, ne more presoditi, ker v upravnih spisih za to ni podlage.
Sodba U 704/93-7 Vrhovno sodišče Upravni oddelek 03.05.1995 davek na promet nepremičnin Tožena stranka ni smela po nadzorstveni pravici odpraviti prvostopne odločbe o ugotovitvi, da pogodba o vračilu posojila v obliki prenosa lastništva na stanovanju ne pomeni prometa nepremičnin v smislu 2. člena ZDPN, in vrniti zadeve prvostopnemu organu v ponoven postopek zaradi nepopolno ugotovljenega dejanskega stanja, pač pa bi morala v konkretnem primeru odpraviti ali spremeniti prvostopno odločbo po nadzorstveni pravici, ob odprtem enoletnem zakonskem roku, na podlagi 18. člena ZDPN iz razloga očitno napačnega sklepa prvostopnega organa o dejanskem stanju. Le v tem primeru gre za očitno kršitev materialnega predpisa.
Sodba U 828/93-7 Vrhovno sodišče Upravni oddelek 01.03.1995 dohodnina - osnova za dohodnino V osnovo za dohodnino se med drugim všteva tudi vsak posamezen prejemek za priložnostno opravljeno storitev v višini, od katere je bil obračunan davek po odbitku. V konkretnem primeru se je v osnovo za odmero dohodnine za leto 1991 všteval bruto prejemek, od katerega je bil plačan 20% davek od osebnih prejemkov. podlaga, da bi se od tega prejemka pred obračunom davka odšteli materialni (potni) stroški tožeče stranke, pa v ZDOH (Ur.l. RS, št. 48/90, 34/91 in 14/92 - p.b.) ni navedena, pa tudi ni našteta med taksativno navedenimi zmanjšanji osnove za dohodnino v 7. členu citiranega zakona).
Sodba U 194/93-6 Vrhovno sodišče Upravni oddelek 12.01.1995 davek od dobička iz kapitala Ob prodaji stanovanja se ne more spreminjati njegova vrednost, ki je bila dogovorjena ob predhodnem nakupu stanovanja.
Sodba U 1016/93-5 Vrhovno sodišče Upravni oddelek 19.01.1995 obračun carine - skrajšani carinski postopek S plačilom uvoznih dajatev in prevzemom blaga izpod carinskega nadzorstva je skrajšani carinski postopek predviden v določbah 9. in 10. člena pravilnika o carinskem postopku v potniškem prometu končan. V takem primeru naknadna uvedba rednega carinskega postopka ni mogoča, ker ga zakon ne predvideva.
Sodba U 1407/93-6 Vrhovno sodišče Upravni oddelek 17.05.1995 davek od dohodkov iz dejavnosti - obnova postopka Odločba o odmeri davka od dohodka iz dejavnosti za leto 1991 ni nov dokaz, ki bi predstavljal obnovitveni razlog po 1. točki 1. odstavka 249. člena ZUP za odmerno odločbo o davku za leto 1990.
Sodba U 1151/93-5 Vrhovno sodišče Upravni oddelek 18.05.1995 obračun carine - carinske oprostitve - prometni davek Carinske in druge dajatve se ne priznavajo po uradni dolžnosti, ampak jih mora stranka v UCD izrecno uveljavljati. Če UCD ni vložena, uveljavljanje oprostitev in olajšav v postopku, uvedenem po uradni dolžnosti, ni več mogoče, ker se šteje, da je blago dano v prost promet pred carinjenjem.
Sodba U 449/93-5 Vrhovno sodišče Upravni oddelek 19.04.1995 obnova postopka - obnova postopka zaradi odmere davka - vložitev po neupravičeni osebi Če predlog za obnovo postopka zaradi odmere davka od dobička iz kapitala vloži oseba, ki po zakonu o dohodnini ne more biti davčni zavezanec in torej ne more biti stranka v postopku, se tak predlog zavrže, ker ga ni vložila upravičena oseba.
Sodba U 685/93-5 Vrhovno sodišče Upravni oddelek 12.04.1995 davek od premoženja Kadar so prostori v zidanici opremljeni, da je v njih možno kuhati in prenočevati, izpolnjujejo pogoje za odmero davka od premoženja v zvezi s posestjo prostorov za počitek oz. rekreacijo.
Sodba U 1142/93-10 Vrhovno sodišče Upravni oddelek 21.09.1994 davek od dohodkov iz dejavnosti - odpis davčnega dolga V postopku po 107. členu (114. členu prečiščenega besedila) ZDOH tožena stranka (izvršni svet SO) lahko odloča o odpisu davčnega dolga, ki izvira iz davkov, urejenih v navedenem zakonu. Za ostale davke (prometni davek) in prispevke za socialno varnost pa se uporabljajo predpisi, ki te davke oziroma prispevke urejajo.
Sodba U 638/93-4 Vrhovno sodišče Upravni oddelek 01.09.1994 davek od dobička iz kapitala Davek od dobička iz kapitala se plača samo, če je tak dobiček dejansko nastal. Zato je v času inflacije posebej pomembna okoliščina, kdaj je bila premičnina plačana in kdaj dobavljena oziroma, ali je vrednost te premičnine izražena v ceni enaka v času plačila in dobave, če se časovno ne pokrivata oziroma, ali je vrednost različna.